CELEX: 62011CN0055
Language: et
Date: 2011-02-07 00:00:00
Title: Kohtuasi C-55/11: Eelotsusetaotlus, mille on esitanud Tribunal Supremo (Hispaania) 7. veebruaril 2011 — Vodafone España, S.A. versus Ayuntamiento de Santa Amalia

7.5.2011   
            
            
               ET
            
            
               Euroopa Liidu Teataja
            
            
               C 139/12
            
         Eelotsusetaotlus, mille on esitanud Tribunal Supremo (Hispaania) 7. veebruaril 2011 — Vodafone España, S.A. versus Ayuntamiento de Santa Amalia
   (Kohtuasi C-55/11)
   2011/C 139/22
   Kohtumenetluse keel: hispaania
   
      Eelotsusetaotluse esitanud kohus
   
   Tribunal Supremo
   
      Põhikohtuasja pooled
   
   
      Apellatsioonikaebuse esitaja: Vodafone España, S.A..
   
      Vastustaja: Ayuntamiento de Santa Amalia
   
      Eelotsuse küsimused
   
   
               1.
            
            
               Kas Euroopa Parlamendi ja nõukogu 7. märtsi 2002. aasta direktiivi 2002/20/EÜ elektrooniliste sidevõrkude ja -teenustega seotud lubade andmise kohta (loadirektiiv) (1) artiklit 13 tuleb tõlgendada nii, et sellega on vastuolus siseriiklikud õigusnormid, mis võimaldavad nõuda tasu seadmete paigaldamise õiguste eest omavalitsusüksuse avalikule omandile ettevõtjatelt, kes ei ole võrgu omanikud, aga kasutavad võrku mobiiltelefoniteenuste osutamiseks?
            
         
               2.
            
            
               Juhul kui otsustatakse, et tasu on direktiivi 2002/20/EÜ kõnealuse artikliga 13 kooskõlas, siis kas vaidlustatud kohaliku omavalitsusüksuse maksumääruses selle tasu nõudmiseks kehtestatud tingimused vastavad kõnealuses artiklis kehtestatud objektiivsuse, proportsionaalsuse ja mittediskrimineerimise nõuetele, samuti vajadusele tagada asjaomaste ressursside optimaalne kasutus?
            
         
               3.
            
            
               Kas korduvalt nimetatud direktiivi 2002/20/EÜ artiklil 13 on vahetu õigusmõju?
            
         
      (1)  EÜT L 108, lk 21; ELT eriväljaanne 13/29, lk 337.